

VLADA REPUBLIKE HRVATSKE

Zagreb, 1. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Središnji državni ured za Hrvate izvan Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2019. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijedlog

Na temelju članka 31. stavka 2. Zakona o Vladi Republike Hrvatske (Narodne novine, broj 150/2011, 119/2014, 93/2016 i 116/2018), a u vezi s točkom V. Odluke o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2019. godinu (Narodne novine, broj 39/2019), Vlada Republike Hrvatske je na sjednici održanoj \_\_\_\_\_\_\_\_\_ 2019. godine donijela

**O D L U K U**

**o raspodjeli sredstava za financiranje kulturnih, obrazovnih, znanstvenih,**

**zdravstvenih i ostalih programa i projekata od interesa za hrvatski narod**

**u Bosni i Hercegovini za 2019. godinu**

**I.**

Sredstva iz Državnog proračuna Republike Hrvatske za 2019. godinu i projekcija za 2020. i 2021. godinu, osigurana na stavkama Središnjeg državnog ureda za Hrvate izvan Republike Hrvatske, Glavi 03205, Aktivnosti A862020 „Poticaji za obrazovanje, kulturu, znanost i zdravstvo u Bosni i Hercegovini - Međunarodna razvojna suradnja“ u ukupnom iznosu od 25.800.000,00 kuna, raspoređuju se za financiranje sljedećih programa i projekata:

|  |  |  |
| --- | --- | --- |
| 1. programima i projektima iz područja kulture | 6.820.000,00 | kn |
| 1. programima i projektima iz područja obrazovanja i znanosti | 6.290.000,00 | kn |
| 1. programima i projektima iz područja zdravstva | 6.120.000,00 | kn |
| 1. programima i projektima iz ostalih područja | 6.570.000,00 | kn |
|  |  |  |
| UKUPNO: | 25.800.000,00 | kn |

**II.**

Središnji državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja kulture, obrazovanja i znanosti, zdravstva i ostalih područja.

Čelnik Središnjeg državnog ureda za Hrvate izvan Republike Hrvatske odgovoran je za zakonito, svrhovito, učinkovito i ekonomično raspolaganje, odnosno izvršavanje sredstava iz točke I. ove Odluke u skladu sa odredbama Zakona o proračunu (Narodne novine, broj 87/08, 136/12 i 15/15).

**III.**

Ugovori o financijskoj potpori za provedbu odobrenih programa/projekata iz navedenih područja potpisat će se nakon stupanja na snagu ove Odluke.

**IV.**

Nadzor provedbe programa/projekata iz područja kulture, obrazovanja i znanosti, zdravstva i ostalih područja obavljat će Središnji državni ured za Hrvate izvan Republike Hrvatske.

Nadzor provedbe programa/projekata iz područja kulture, obrazovanja i znanosti, zdravstva i ostalih područja može uz Središnji državni ured za Hrvate izvan Republike Hrvatske obavljati i nadležno resorno ministarstvo Republike Hrvatske.

**V.**

Nadzor provedbe programa/projekata iz točke IV. ove Odluke obavljat će se putem dostavljenih opisnih i financijskih izvještaja i nadzorom na terenu.

**VI.**

Korisnik financijske potpore može iz opravdanih razloga najkasnije 60 dana prije isteka roka izvršenja programa/projekta zatražiti pisanim putem uz detaljno obrazloženje prenamjenu dodijeljenih sredstava, kao i produljenje roka izvršenja programa/projekta koje može odobriti Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini.

**VII.**

Popis odobrenih programa i projekata iz područja kulture, obrazovanja i znanosti, zdravstva i ostalih područja iz točke I. ove Odluke sastavni je dio ove Odluke.

**VIII.**

Ova Odluka stupa na snagu danom donošenja, a objavit će se u Narodnim novinama i na službenoj mrežnoj stranici Središnjeg državnog ureda za Hrvate izvan Republike Hrvatske.

Klasa:

Urbroj:

Zagreb,

Predsjednik

mr. sc. Andrej Plenković

**O B R A Z L O Ž E N J E**

Republika Hrvatska, u skladu sa svojom ustavnom obvezom, kontinuirano skrbi o Hrvatima u Bosni i Hercegovini, štiteći njihova prava kao konstitutivnog i ravnopravnog naroda u Bosni i Hercegovini čime se ujedno potvrđuje snažna potpora i odgovorna politika Republike Hrvatske prema Bosni i Hercegovini, kao susjednoj, prijateljskoj i suverenoj državi.

Središnji državni ured za Hrvate izvan Republike Hrvatske, kao središnje tijelo Republike Hrvatske za odnose s Hrvatima izvan Republike Hrvatske, putem jasnog i učinkovitog institucionalnog okvira, brine za sustavno održavanje i razvijanje odnosa s Hrvatima izvan Republike Hrvatske: kako s hrvatskim iseljeništvom, pripadnicima hrvatske manjine u 12 europskih država, tako i s Hrvatima u Bosni i Hercegovini.

U Državnom proračunu Republike Hrvatske za 2019. godinu i projekcijama za 2020. i 2021. godinu (Narodne novine, broj 113/2018) osigurana su financijska sredstva u iznosu od 25.800.000,00 kuna i Odlukom Vlade Republike Hrvatske imenovano je međuresorno Povjerenstvoza koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2019. godinu (dalje u tekstu: Povjerenstvo).

Predsjednik Povjerenstva je državni tajnik Središnjeg državnog ureda za Hrvate izvan Republike Hrvatske, a članovi su pomoćnici ministara resornih ministarstava: znanosti i obrazovanja, kulture, zdravstva te vanjskih i europskih poslova, a tajnica Povjerenstva je glavna tajnica Središnjeg državnog ureda za Hrvate izvan Republike Hrvatske.

Nakon provedenog Javnog natječaja za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2019., na koji je pristiglo ukupno 314 prijava, održane su tri sjednice Povjerenstva. Po razmatranju svih zaprimljenih prijava, uvida u projektnu dokumentaciju i terenskog pregleda programa i projekata koji su ušli u uži izbor, Povjerenstvo je donijelo Zaključak o raspodjeli sredstava za financiranje programa i projekata:

|  |  |  |
| --- | --- | --- |
| * programima i projektima iz područja kulture | 6.820.000,00 | kn |
| * programima i projektima iz područja obrazovanja i znanosti | 6.290.000,00 | kn |
| * programima i projektima iz područja zdravstva | 6.120.000,00 | kn |
| * programima i projektima iz ostalih područja | 6.570.000,00 | kn |
|  |  |  |
| UKUPNO: | 25.800.000,00 | kn |

Kriteriji kojima se Povjerenstvo vodilo prilikom donošenja Zaključka o raspodjeli sredstava za financiranje programa i projekata su:

* Financiranje većih, strateških i razvojnih projekata koji proizvode dugoročnije učinke za opstojnost hrvatskog naroda u Bosni i Hercegovini
* Financiranje programa i projekata koji imaju potencijal za direktno ili indirektno otvaranje radnih mjesta
* Financiranje programa i projekata u partnerstvu s lokalnom zajednicom
* Financiranje programa i projekata koji ostvaruju viši interes i značaj za širu društvenu zajednicu
* Ravnomjerna zemljopisna raspoređenost financiranih projekata.

Donošenjem Odluke o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini, Vlada Republike Hrvatske pružila bi i ovaj put važnu pomoć i potporu udrugama i ustanovama Hrvata u Bosni i Hercegovini te kroz njih osnažila i ohrabrila hrvatski narod u njegovom nastojanju za ostanak i razvoj te očuvanje nacionalnog identiteta.

|  |
| --- |
| **PRIJEDLOG RASPODJELE SREDSTAVA ZA FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2019. GODINU** |

**PRIJEDLOG PROGRAMA I PROJEKATA IZ PODRUČJA KULTURE**

|  |  |  |  |
| --- | --- | --- | --- |
| **RED. BROJ** | **NAZIV PROGRAMA/PROJEKTA** | **NAZIV PRIJAVITELJA PROGRAMA/PROJEKTA** | **ODOBRENI IZNOS** |
| 1. | Sanacija kulturnog spomenika Crkva Prečistog Srca Marijina - II faza | Župa Prečistog Srca Marijina | 150.000,00 kn |
| 2. | Dovršetak izgradnje zgrade Glazbene škole Franjo Serafin Vilhar u Livnu | Grad Livno | 200.000,00 kn |
| 3. | 20. Mediteran Film Festival | Kino video klub Amater | 65.000,00 kn |
| 4. | Izgradnja Hrvatskog kulturnog centra sveti Franjo - Tuzla | Franjevački samostan sv. Petra i Pavla - Tuzla | 450.000,00 kn |
| 5. | Obnova zgrade i prostora knjižnice samostana Guča Gora | Franjevački samostan Guča Gora | 280.000,00 kn |
| 6. | Rekonstrukcija Hrvatskog doma „Stjepan Radić“ u Šujici | Općina Tomislavgrad, Općinski Načelnik | 400.000,00 kn |
| 7. | Opremanje interijera Kulturno-duhovnog centra Mostarsko-duvanjske biskupije | Mostarsko-duvanjska biskupija | 400.000,00 kn |
| 8. | Dovršenje građevinskih radova na Kulturno pastoralnom domu „Sv. Stjepana“ Gorica | Bratovština sv. Stjepana Prvomučenika Gorica-Sovići | 120.000,00 kn |
| 9. | Obnova i opremanje Radiotelevizije Herceg-Bosne d.o.o Mostar-Faza 2 | RTV Herceg-Bosne d.o.o Mostar | 450.000,00 kn |
| 10. | Dovršetak župnog pastoralnog centra „Sv. Luka“ | Župa Sv. Luke Evanđelista Mostar | 100.000,00 kn |
| 11. | Nabavka polica za knjižnicu Hrvatskog kulturnog društva „Napredak“ u Mostaru | HKD Napredak Mostar | 60.000,00 kn |
| 12. | Adaptacija objekta - Dom kulture Klobuk | Mjesna zajednica Klobuk | 120.000,00 kn |
| 13. | Dani hrvatskog filma Orašje 2019. | Udruga Filmski Festival Dani hrvatskog filma | 80.000,00 kn |
| 14. | Obnova franjevačkog samostana Tolisa- treća faza | Franjevački samostan Tolisa | 300.000,00 kn |
| 15. | Renoviranje zgrade izdavačke kuće Crkve na kamenu | Crkva na kamenu | 120.000,00 kn |
| 16. | Pokrivanje objekta sa bravarijom u sklopu krova prema projektu Muzejskog prostora i galerije uz crkvu sv. marka Evanđeliste na Plehanu | Franjevački samostan sv. Marka Evanđelista - Plehan | 500.000,00 kn |
| 17. | 16. Didakovi dani – 2019. | HKUD „Didak“ Župa Gradnići | 50.000,00 kn |
| 18. | Izgradnja spomen obilježja Gabrielu i Štefi Jurkić | Franjevački samostan sv. Petra i Pavla Gorica-Livno | 140.000,00 kn |
| 19. | Projekt sanacije objekta crkve „Uznesenje Blažene Djevice Marije“ u Olovu - Faza 3. Sanacija i stabilizacija temelja i faza 4. Izrada novog drenažnog sustava | Svetište Majke Božje - Olovo | 180.000,00 kn |
| 20. | Rekonstrukcija Kulturnog centra Stolac II faza | Općina Stolac | 500.000,00 kn |
| 21. | Izgradnja doma za umjetnike | Hrvatsko amatersko kazalište Travnik | 65.000,00 kn |
| 22. | Adaptacija i uređenje crkve sv. Mihovila Drinovci | Župa sv. Mihovila Arkanđela Drinovci | 150.000,00 kn |
| 23. | Obnova i opremanje ustanove kulture - Napretkovog doma u Vitezu | HKD Napredak Podružnica Vitez | 145.000,00 kn |
| 24. | Mostarsko proljeće 2019. - XXI. dani Matice hrvatske Mostar | Matica hrvatska Mostar | 80.000,00 kn |
| 25. | Izgradnja Kulturno športskog doma Jare | Grad Široki Brijeg | 500.000,00 kn |
| 26. | Projekt obnove Franjevačke knjižnice Mostar, Obnova rijetke knjige (Rara) u Hrvatskom državnom arhivu u Zagrebu | Franjevačka knjižnica Mostar | 68.000,00 kn |
| 27. | Završetak izgradnje Kulturno-edukacijskog centara sa spomen obilježjem | Udruga 3. bojne brigade Rama i branitelja Uzdola Prozor-Rama | 70.000,00 kn |
| 28. | Uređenje nacionalnog spomenika BIH „Kraljev grob u Zastinju kod Jajca“ | Javna ustanova „Agencija za kulturno-povijesnu i prirodnu baštinu i razvoj turističkih potencijala grada Jajca“ | 70.000,00 kn |
| 29. | Rekonstrukcija Doma Svetog Ante Humac Ljubuški | Franjevački samostan Sv. Ante Humac - Ljubuški | 400.000,00 kn |
| 30. | Pastoralni centar i crkva sv. Ivana Krstitelja u Podmilačju | Župa sv. Ivana Krstitelja Podmilačje | 320.000,00 kn |
| 31. | West Herzegowina Fest No.17. | Hrvatska glazbena unija u Županiji Zapadnohercegovačkoj | 40.000,00 kn |
| 32. | „Zaštita i obnova spomenika kulture kapele Svetog Ivana Krstitelja u Unki“ | Savez za povratak izbjeglih i raseljenih Bosanske Posavine | 90.000,00 kn |
| 33. | Povratak Hrvata u povijesni grad Hercega Stjepana Kosače Blagaj | Župa Presvetoga Trojstva Blagaj-Buna | 100.000,00 kn |
| 34. | Izgradnja igrališta za mali nogomet, košarku, odbojku i dječjeg igrališta u G. Hasiću | Udruženje poljoprivrednika i korpara Šamac | 57.000,00 kn |
| **UKUPNO PROGRAMI I PROJEKTI KULTURA:** | | | **6.820.000,00 kn** |

**PRIJEDLOG PROGRAMA I PROJEKATA IZ PODRUČJA OBRAZOVANJA I ZNANOSTI**

|  |  |  |  |
| --- | --- | --- | --- |
| **RED. BROJ** | **NAZIV PROGRAMA/PROJEKTA** | **NAZIV PRIJAVITELJA PROGRAMA/PROJEKTA** | **ODOBRENI IZNOS** |
| 1. | Izgradnja učeničkog doma | Salezijanska zajednica sv. Ivan Bosco | 185.000,00 kn |
| 2. | Izgradnja Dječjeg vrtića-II faza u Tomislavgradu | Općina Tomislavgrad, Općinski Načelnik | 500.000,00 kn |
| 3. | Izgradnja športske dvorane Osnovne škole Bijakovići i dogradnja škole (I. faza) Općina Čitluk | Općina Čitluk | 500.000,00 kn |
| 4. | Izgradnja Caritasovog dječjeg vrtića u Banja Luci | Caritas biskupije Banja Luka | 200.000,00 kn |
| 5. | Iuvenus Fructus | Hrvatsko kulturno sportsko društvo Kornica | 250.000,00 kn |
| 6. | Projekt izgradnje objekta srednje škole | Srednja škola „Novi Travnik“ | 500.000,00 kn |
| 7. | Obnova OŠ Vladimira Nazora Odžak - Sanacija područnih škola Potočani i Donji Svilaj | Ministarstvo prosvjete, znanosti, kulture i sporta | 400.000,00 kn |
| 8. | Projekt izgradnja objekta Osnovne škole „Žepče“ u Žepču | Općina Žepče | 590.000,00 kn |
| 9. | Opća gimnazija Katoličkog školskog centra u Banjoj Luci | Opća gimnazija Katoličkog školskog centra u Banjoj Luci | 720.000,00 kn |
| 10. | Izgradnja zgrade Javne predškolske ustanove „Ivančica“ Usora | Općina Usora | 500.000,00 kn |
| 11. | Građevinsko - zanatski radovi u novoj Osnovnoj školi fra Petar Bakula - Završna faza | Općinsko vijeće općine Posušje | 1.100.000,00 kn |
| 12. | Rekonstrukcija krova škole | Osnovna škola „Ivan Goran Kovačić“ Gojevići-Fojnica | 120.000,00 kn |
| 13. | Uređenje igrališta za dječji vrtić i vanjsko uređenje Nadbiskupijskog centra za pastoral mladih „Ivan Pavao II“ | Nadbiskupijski centar za pastoral mladih „Ivan Pavao II.“ | 135.000,00 kn |
| 14. | Izdavanje monografije povodom 120. obljetnice Župe Nevesinje | Župa Uznesenja B. D. Marije - Nevesinje | 50.000,00 kn |
| 15. | Kako zaustaviti iseljavanje Hrvata u BiH i stvoriti uvjete za njihovu demografsku ekspanziju | Hrvatska Akademija za znanost i umjetnost u Bosni i Hercegovini | 160.000,00 kn |
| 16. | Hrvatska enciklopedija Bosne i Hercegovine - treći svezak | Hrvatski leksikografski institut Bosne i Hercegovine | 180.000,00 kn |
| 17. | Osnivanje centra za očuvanje autohtonih pasmina domaćih životinja | „FARMA SMILJANIĆ“ d.o.o. Tomislavgrad | 200.000,00 kn |
| **UKUPNO PROGRAMI I PROJEKTI OBRAZOVANJA I ZNANOSTI:** | | | **6.290.000,00 kn** |

**PRIJEDLOG PROGRAMA I PROJEKATA IZ PODRUČJA ZDRAVSTVA**

|  |  |  |  |
| --- | --- | --- | --- |
| **RED. BROJ** | **NAZIV PROGRAMA/PROJEKTA** | **NAZIV PRIJAVITELJA PROGRAMA/PROJEKTA** | **ODOBRENI IZNOS** |
| 1. | Nabava digitalnog RTG uređaja | JU Dom zdravlja – Novi Travnik | 400.000,00 kn |
| 2. | Izgradnja nove zgrade Doma zdravlja u Kiseljaku-Faza I. | JU Dom zdravlja Kiseljak | 750.000,00 kn |
| 3. | Proširenje Caritasova doma za stare osobe s hospicijem u Čapljini - nastavak projekta | Caritas Biskupija Mostar-Duvno i Trebinje-Mrkan | 250.000,00 kn |
| 4. | Zaštita pučanstva Hercegbosanske županije od bruceloze utvrđivanjem i uklanjanjem oboljelih životinja kao glavnih izvora infekcije | Ministarstvo poljoprivrede, vodoprivrede i šumarstva Hercegbosanske županije - Zavod za hranu i veterinarstvo | 100.000,00 kn |
| 5. | Izgradnja i opremanje šeste lamele u Hrvatskoj bolnici „Dr. fra Mato Nikolić“ | Hrvatska bolnica „Dr. fra Mato Nikolić“ | 1.500.000,00 kn |
| 6. | Modernizacija Odjela za radiologiju Doma zdravlja Mostar | Dom zdravlja Mostar | 500.000,00 kn |
| 7. | Projekt rekonstrukcije i opremanja operacione dvorane i jedinice intenzivnog liječenja Županijske bolnice Livno | Županijska bolnica „Dr. fra Mihovil Sučić“ Livno | 1.000.000,00 kn |
| 8. | Uređenje i opremanje dnevnog centra „Angelus“ | Udruga roditelja djece s posebnim potrebama „Angelus" | 75.000,00 kn |
| 9. | Zamjena inventara u Domu za stare i iznemogle osobe Domanovići | Dom za stare i iznemogle osobe Domanovići | 50.000,00 kn |
| 10. | Građevinsko - zanatski radovi prilagodbe i obnove radnih prostorija | Dom za djecu ometenu u tjelesnom ili psihičkom razvoju "Marija - naša nada" | 75.000,00 kn |
| 11. | Poboljšanje laboratorijske dijagnostike Doma zdravlja Čitluk - renoviranje i opremanje prostorija laboratorija | Dom zdravlja Čitluk | 120.000,00 kn |
| 12. | Dom za starije i nemoćne osobe - Dr. Ivan Evanđelist Šarić, Kiseljak - Lug 2019. | HPO Caritas Vrhbosanske nadbiskupije | 1.300.000,00 kn |
| **UKUPNO PROGRAMI I PROJEKTI ZDRAVSTVA:** | | | **6.120.000,00 kn** |

**PRIJEDLOG PROGRAMA I PROJEKATA IZ PODRUČJA OSTALI**

|  |  |  |  |
| --- | --- | --- | --- |
| **RED. BROJ** | **NAZIV PROGRAMA/PROJEKTA** | **NAZIV PRIJAVITELJA PROGRAMA/PROJEKTA** | **ODOBRENI IZNOS** |
| 1. | Završetak projekta rekonstrukcije ceste Drijenča-Gornja Obodnica | Udruga mladih Drijenča | 285.000,00 kn |
| 2. | Izgradnja sabirno-distributivnog centra | Općina Ljubuški | 500.000,00 kn |
| 3. | Izgradnja vodovodne mreže u naselju Domaljevac | Općina Domaljevac-Šamac | 600.000,00 kn |
| 4. | Obnova objekta „Dr. Gojinić“ za potrebe Udruga proisteklih iz Domovinskog rata | Općina Odžak | 350.000,00 kn |
| 5. | Nastavak izgradnje stambeno-poslovne zgrade s ciljem demografskog oporavka te razvoja općine Ravno | Općina Ravno | 650.000,00 kn |
| 6. | Izgradnja sportsko-rekreacijskog centra „Lopata“ prva faza | Općina Kreševo | 450.000,00 kn |
| 7. | Rekonstrukcija i opremanje prostorija centra za socijalni rad | Grad Široki Brijeg | 100.000,00 kn |
| 8. | Izgradnja spomen-obilježja pripadnicima HVO Zenica | Udruga dragovoljaca i veterana Domovinskog rata HVO-a Podružnica Zenica | 60.000,00 kn |
| 9. | Revitalizacija neiskorištenih poljoprivrednih potencijala Općine Prozor Rama kao preduvjet održivog opstanka i povratka raseljenih Hrvata | Udruga za regionalni razvitak u Bosni i Hercegovini | 200.000,00 kn |
| 10. | Rekonstrukcija lokalne vodovodne mreže u naselju Straža | Mjesna zajednica Straža-Srebrenik | 130.000,00 kn |
| 11. | Dovršetak izgradnje Športske dvorane Kupres (IV. faza) | Općina Kupres - Općinski načelnik Općine Kupres | 400.000,00 kn |
| 12. | Zamolba za sufinanciranje obnove župne kuće i pastoralnog centra za djecu i mlade u župi Kandija kod Bugojna | Župa Kandija | 140.000,00 kn |
| 13. | Nabavka hladnjača i uređenje prostorije za proizvodnju soka | Poljoprivredna zadruga „Posavina plod“ p.o. | 200.000,00 kn |
| 14. | Uređenje puteva do zaseoka u Šimićima | Udruga Šimićana | 65.000,00 kn |
| 15. | Asfaltiranje puta Davidovići - Ugar - 2. faza | Općina Dobretići | 200.000,00 kn |
| 16. | Dječji park „Neum“ | Općina Neum | 140.000,00 kn |
| 17. | Adaptacija i opremanje prostorija za rani rast i razvoj u udruzi „Put u život“ | Udruga osoba s posebnim potrebama „Put u život“ Orašje | 80.000,00 kn |
| 18. | Izgradnja vodovoda u mjesnoj zajednici „Ivančica“ | Mjesna zajednica „Ivančica“ | 260.000,00 kn |
| 19. | Obnova crkve Svih svetih na Moševićima | Župa Uznesenja B. D. Marije - Gradac | 70.000,00 kn |
| 20. | Zatvaranje zidova župne crkve staklenim površinama i stolarijom | Župa Svetog Franje Asiškoga Žeravac | 150.000,00 kn |
| 21. | Sanacija lokalnih cesta u Šuškovom naselju | Općina Čapljina | 450.000,00 kn |
| 22. | Potpora revitalizaciji poljoprivredne proizvodnje - Preduvjet za održivi opstanak i ostanak Hrvata u Bosni i Hercegovini | Poljoprivredna zadruga Teskera p.o. Ljubuški | 500.000,00 kn |
| 23. | Rekonstrukcija lokalnog puta kroz selo Pogar | Općina Vareš | 350.000,00 kn |
| 24. | Potpora Mreži Internet portala na hrvatskom jeziku u BiH | Udruga HRID - Udruga za razvoj informacijskog društva "Hercegovačko Razvojno Informacijsko Društvo" | 80.000,00 kn |
| 25. | Dovršetak radova na zgradi stare općine | Udruga Kupreški kosci | 100.000,00 kn |
| 26. | Ograđivanje fudbalskog stadiona u Donjoj Tramošnici | Opština Pelagićevo | 60.000,00 kn |
| **UKUPNO OSTALI PROJEKTI:** | | | **6.570.000,00 kn** |
| **SVEUKUPNO PROGRAMI I PROJEKTI KULTURE, OBRAZOVANJA I ZNANOSTI, ZDRAVSTVA I OSTALIH:** | | | **25.800.000,00 kn** |